มีก้อนเลือดขนาดประมาณ2นิ้ว ไหลออกทางช่องคลอด พร้อมกับเลือดสด หลังจากขูดมดลูกได้ 3 เดือน ไม่ทราบว่าเป็นก้อน้เนื้ออะไรคะ ซื้อที่ตรวจครรภ์มาตรวจ ผลขึ้น 2ขีดจางๆ
สวัสดีค่ะ หลังการขูดมดลูกไปนั้น ประจำเดือนอาจกลับมาเป็นปกติภายใน 1-2 เดือน อาจมีเลือดไหลหลังจากขูดมดลูกออกได้บ้างในช่วง 1-2 อาทิตย์แรกแต่ควรค่อยๆจางลงเรื่อยๆ และไม่มีอาการผิดปกติอื่นเช่นปวดหน่วงท้องน้อย มีไข้ ซึ่งอาจบ่งบอกถึงการติดเชื้อในมดลูก ปากมดลูกได้จากที่กล่าวมา อาจจะเป็นประจำเดือนที่เริ่มกลับมาแล้ว แต่หากยังกังวลเรื่องการตั้งครรภ์หรือภาวะแทรกซ้อนของการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบแต่เลือดยังออกต่อเนื่องเกิน 7 วัน หรือปวดท้องมากผิดปกติ ควรกลับไปพบแพทย์เพื่อตรวจเพิ่มเติมและยืนยันการตั้งครรภ์ต่อไป